CELEX: 62020TN0072
Language: mt
Date: 2020-02-05 00:00:00
Title: Kawża T-72/20: Rikors ippreżentat fil-5 ta’ Frar 2020 – Satabank vs BĊE

20.4.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 129/3
            
         
      Rikors ippreżentat fil-5 ta’ Frar 2020 – Satabank vs BĊE
      (Kawża T-72/20)
      (2020/C 129/04)
      Lingwa tal-kawża: l-Ingliż
      
         Partijiet
      
      
         Rikorrent: Satabank plc (St. Julians, Malta) (rappreżentant: O. Behrends, lawyer)
      
         Konvenut: Il-Bank Ċentrali Ewropew (BĊE)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-BĊE tas-26 ta’ Novembru 2019 li permezz tagħha l-BĊE jirrifjuta li jagħti aċċess għall-fajl tiegħu;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tmien motivi.
      
                  1.
               
               
                  L-ewwel motiv ibbażat fuq li l-BĊE naqas milli jieħu inkunsiderazzjoni d-dritt sostantiv primarju tar-rikorrent ta’ aċċess għall-fajl tiegħu.
               
            
                  2.
               
               
                  It-tieni motiv ibbażat fuq li d-deċiżjoni tal-BĊE hija bbażata fuq interpretazzjoni indebitament stretta tal-Artikolu 32(1) tar-Regolament (EU) Nru 468/2014 (1).
               
            
                  3.
               
               
                  It-tielet motiv ibbażat fuq li d-deċiżjoni tal-BĊE kisret id-dritt tar-rikorrent għal deċiżjoni motivata.
               
            
                  4.
               
               
                  Ir-raba’ motiv ibbażat fuq ksur tad-dritt ta’ smiegħ tar-rikorrent.
               
            
                  5.
               
               
                  Il-ħames motiv ibbażat fuq ksur tal-prinċipju ta’ ċertezza legali.
               
            
                  6.
               
               
                  Is-sitt motiv ibbażat fuq ksur tal-prinċipju ta’ proporzjonalità.
               
            
                  7.
               
               
                  Is-seba’ motiv ibbażat fuq li l-BĊE kiser il-prinċipju ta’ nemo auditur.
               
            
                  8.
               
               
                  It-tmien motiv ibbażat fuq id-dritt għal rimedju effettiv skont l-Artikolu 47 tal-Karta tad-Drittijiet Fundamentali tal-Unjoni Ewropea.
               
            
         (1)  Regolament (UE) Nru 468/2014 tal-Bank Ċentrali Ewropew tas-16 ta’ April 2014 li jistabbilixxi qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u ma’ awtoritajiet nazzjonali nominati (ĠU 2014 L 141, p. 1).